42. ΝΟΜΟΘΕΤ. ΔΙΑΤΑΓΜΑ υπ’ αριθ. 1084 της 16/22 Σεπτ. 1949 (ΦΕΚ Α΄ 219) Περί αποδόσεως των κατά τον πόλεμον 1940-1941 επιταχθέντων αυτοκινήτων. Άρθρ.1.-Αυτοκίνητα πάσης φύσεως ως και αυτοκίνητα δίκυκλα ή τρίκυκλα επιταχθέντα από 28 Οκτ. 1940 μέχρι 27 Απρ. 1941 βάσει των διατάξεων του Νόμ. 4442 και μη εμπίπτοντα εις τας διατάξεις των Α.Ν. 410/45 και 771/45, αποδίδονται εις τους τέως ιδιοκτήτας των ή τους ειδικούς ή καθολικούς διαδόχους αυτών, εάν κατέχωνται υπό τούτων, επί τη επιστροφή ανεξοφλήτου του δελτίου της επιτάξεως, προκειμένου δε περί αποζημιωθέντων επί τη καταβολή αποζημιώσεως οριζομένης δι’ ειδικής δι’ έκαστον αυτοκίνητον αποφάσεως των Υπουργών Οικονομικών και Στρατιωτικών. Η αποζημίωσις αύτη δεν δύναται να είναι κατωτέρα του 80πλασίου της καταβληθείσης υπό του Δημοσίου, λαμβάνεται δε υπ’ όψει δια τον καθορισμόν ταύτης η κατάστασις του αυτοκινήτου κατά τον χρόνον της επιτάξεως και της ανακτήσεως αυτού υπό του ιδιοκτήτου. Άρθρ.2.-1.Η κατά το προηγούμενον άρθρον απόδοσις του επιταχθέντος ενεργείται δια πράξεως του Υπουργού των Στρατιωτικών, επί τη αιτήσει του δικαιούχου, υποβαλλομένη προς το Υπουργείον Στρατιωτικών (Ε2 Δ/σιν) εντός προθεσμίας έξ μηνών από της δημοσιεύσεως του παρόντος, δυναμένης να παραταθή δι’ αποφάσεως του αυτού Υπουργού επί εξάμηνον εισέτι. 2.Τα απαιτούμενα δια την απόδοσιν του επιταχθέντος δικαιολογητικά και πάσα σχετική λεπτομέρεια, καθορισθήσονται δια διαταγής του Υπουργού των Στρατιωτικών. Άρθρ.3.-1.Δια φυλακίσεως τουλάχιστον επτά μηνών και χρηματικής ποινής 3.000.000 μέχρι 15.000.000 δραχμών, τιμωρείται ο ιδιοκτήτης επιταχθέντος αυτοκινήτου ή ο ειδικός ή καθολικός διάδοχος τούτου, όστις δια την απόδοσιν του επιταχθέντος, εν γνώσει της αναληθείας ήθελε δηλώση ψευδώς ότι δεν απεζημιώθη αυτός ή ο δικαιοπάροχός του εφ’ όσον η πράξις δεν τιμωρείται αυστηρότερον κατ’ άλλην ποινικήν διάταξιν. 2.Δια της καταδικαστικής αποφάσεως απαγγέλεται συγχρόνως και η δήμευσις του αποδοθέντος αυτοκινήτου, εάν δε δεν επεστράφη εισέτι η απώλεια του δικαιώματος προς ανάκτησιν αυτού. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εισφορές και Ναυλώσεις (Επιτάξεις) 36.Ε.β.42-44 